আমাদের ব্যাচের ছয়জন শিল্পী – মোখলেসুর রহমান, মাহাবুব জামাল শামীম, লালা রুখ সেলিম, অশোক কর্মকার, উত্তমকুমার কর্মকার ও আমি বিশ্বশিল্পের সুপ্রাচীন ও খ্যাতনামা দ্বিবার্ষিক ভেনিস বিয়েনালের ৫৫তম আসরে অংশগ্রহণ করেছি। ভারত, নেপাল, যুক্তরাজ্য, ইতালি, রাশিয়ায় আয়োজিত প্রদর্শনীতে অংশ নিয়েছেন আমাদের সহপাঠীরা। আমাদের কয়েকজন বন্ধু লেখালেখি ও গবেষণা, স্থাপনা নির্মাণ ও শিল্পনির্দেশনায় আজ দেশখ্যাত। আটত্রিশ বছর পর সহপাঠী যাঁদের পেয়েছি, তাঁদের নিয়ে আবার আমরা সংঘবদ্ধ হয়েছি ৭৯ ব্যাচের এক যৌথ প্রদর্শনীতে।